C 240/20
MT
Il-Ġurnal Uffiċjali tal-Unjoni Ewropea
22.6.2022
V (Avviżi)
PROĊEDURI DWAR L-IMPLIMENTAZZJONI TAL-POLITIKA TALKOMPETIZZJONI
IL-KUMMISSJONI EWROPEA Avviż minn qabel ta’ konċentrazzjoni (Il-Każ M.10755 – ADVENT / IRCA) Każ li jista’ jiġi kkunsidrat għal proċedura ssimplifikata (Test b’rilevanza għaż-ŻEE)
(2022/C 240/07) 1.
Fit-13 ta’ Ġunju 2022, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1).
Dan l-avviż jikkonċerna l-impriżi li ġejjin: — AI Tiramisù S.r.l.
(“Bidco”, l-Italja), ikkontrollata minn Advent International Corporation (“Advent”, l-Istati Uniti talAmerka), — IRCA S.p.A. (“IRCA”, l-Italja), ikkontrollata minn The Carlyle Group (l-Istati Uniti tal-Amerka).
Advent takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv ta’ IRCA kollha kemm hi.
Il-konċentrazzjoni hija mwettqa permezz tax-xiri ta’ ishma.
2.
L-attivitajiet kummerċjali tal-impriżi kkonċernati huma:
— Advent hija investitur ta’ ekwità privata internazzjonali bbażata f’Boston, l-Istati Uniti tal-Amerka, attiva fl-akkwist ta’ ishma azzjonisti u l-ġestjoni ta’ fondi ta’ investiment f’diversi setturi, inklużi l-kura tas-saħħa, l-industrija, it-teknoloġija, il-bejgħ bl-imnut, il-konsumatur u d-divertiment u n-negozju u s-servizzi finanzjarji.
Waħda mill-kumpaniji talportafoll tagħha hija Caldic, distributur ta’ ingredjenti funzjonali u kimiċi ta’ speċjalità attiva fl-Ewropa, l-Amerka ta’ Fuq u l-Asja u l-Paċifiku, — IRCA hija kumpanija tal-ingredjenti tal-ikel ibbażata fl-Italja attiva fil-produzzjoni u l-bejgħ ta’ ingredjenti nofshom lesti għaċ-ċikkulata, il-forn (għaġina u ħobż), u l-ġelat.
Hija prinċipalment attiva fl-Italja u b’mod aktar limitat fiż-ŻEE u globalment. 3.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.
Skont in-Notifika tal-Kummissjoni dwar proċedura simplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2), jinħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stipulata f’din in-Notifika. 4.
Il-Kummissjoni tistieden lil terzi persuni interessati biex jibagħtulha l-kummenti li jista’ jkollhom dwar l-operazzjoni proposta.
(1) ĠU L 24, 29.1.2004, p. 1 (ir-“Regolament dwar l-Għaqdiet”).
(2) ĠU C 366, 14.12.2013, p. 5.